
46 DR 31.10.2012 

 
Kementerian Dalam Negeri macam tidak berapa setuju dengan kekurangan 

pekerja mahir, sebab itu masih bekukan terutama pekerja-pekerja asing dari negara 
Bangladesh yang dianggap iaitu satu pekerja mahir yang selalu kita boleh dapat dari negara 
Bangladesh. Dengan membekukan kedatangan pekerja asing ini sudah menjadi masalah 
yang amat ketara dari sektor pembuatan. Bolehkah Yang Berhormat Menteri beritahu 
tentang latar belakang ini dan apakah cara yang boleh mengatasi perkara ini? Terima kasih 
Tuan Pengerusi.  

Tuan Pengerusi [Datuk Ronald Kiandee]: Ya, sila Yang Berhormat Menteri.  

 

3.35 ptg. 

 Timbalan Menteri Perdagangan Antarabangsa dan Industri II [Dato’ Jacob 
Dungau Sagan]: Terima kasih Tuan Pengerusi. Terlebih dahulu saya ingin mengucapkan 
banyak terima kasihlah kepada semua Ahli-ahli Yang Berhormat yang telah mengambil 
bahagian dalam perbahasan berkenaan dengan Kementerian Perdagangan Antarabangsa 
dan Industri (MITI). Tanpa membuang masa, saya ingin teruskan jawapan satu persatu 
kepada perkara-perkara yang telah disentuh oleh Ahli-ahli Yang Berhormat tadi.  

 Yang Berhormat Permatang Pauh, dia tiada di sini. Yang Berhormat Permatang 
Pauh telah menyentuh beberapa perkara. Satu tadi mengapa kerajaan membenarkan 
perkongsian strategik di antara Proton dan Honda selepas Proton dimiliki oleh DRB dan 
apakah implikasi ke atas pembekal bumiputera memandangkan jumlah pembekal akan 
dikurangkan daripada 300 kepada 100 sahaja? Adakah perkongsian ini akan dipertahankan 
dalam jangka panjang? 

 Tuan Pengerusi, untuk makluman Yang Berhormat, pengumuman mengenai 
perkongsian strategik di antara Proton dan Honda Motor telah dimaklumkan oleh DRB-
HICOM kepada Bursa Malaysia pada 29 Oktober 2012 iaitu beberapa hari yang lalu sahaja. 
DRB-HICOM sebagai pemegang mutlak Proton berhak menjalinkan hubungan perniagaan 
dengan mana-mana syarikat automatif sama ada tempatan ataupun global berdasarkan 
manfaat dan faedah yang bakal dinikmati oleh Proton bagi mengatasi masalah-masalah 
yang dihadapi oleh Proton. Dalam hal ini, kerajaan tidak masuk campur dalam keputusan 
syarikat untuk menjalin perkongsian strategik dengan Honda.  

 Perkongsian ini mencerminkan kerjasama jangka panjang antara kedua-dua 
pengeluar kenderaan ini di dalam bidang pengukuhan teknologi, pengeluaran model-model 
baru serta perkongsian kemudahan dan platform. Berhubung dengan isu implikasi ke atas 
pembekal bumiputera, perkara ini bukanlah bertujuan untuk mengurangkan jumlah 
pembekal malah ia adalah bertujuan meningkatkan keupayaan dan kapasiti pembekal 
automatif khususnya bumiputera. Melalui usaha ini, Proton akan mewujudkan sistem tier di 
mana pembekal-pembekal komponen digalakkan untuk membekal komponen mereka 
dalam bentuk modular dan sistem kepada Proton kepada pembekal utama di peringkat tier 
satu yang akan membekal secara langsung kepada Proton. Dengan ini, bilangan pembekal 
adalah sama harga, pembekal tier satu berhubung terus dengan Proton.  

 Berkenaan dengan IPP, saya rasa Yang Berhormat sentuh panjang lebar atas 
perkara ini. Kita nampak bahawa ini bukan di bawah bidang kuasa MITI. Pengurusan dan 
hal ehwal IPP adalah di bawah bidang kuasa Kementerian Tenaga, Teknologi Hijau dan Air. 
Yang Berhormat Permatang Pauh juga sentuh berkenaan berkaitan FDI yang ada dan Yang 
Berhormat Jasin juga sentuh perkara tersebut.  

���� 1540 

Pada separa tahun pertama 2012, aliran masuk FDI menurun sebanyak 11 peratus 
ke negara-negara membangun Asia walaupun terdapat pemulihan yang kukuh selepas 
krisis kewangan global. Di rantau Asia Tenggara, aliran masuk FDI menurun sebanyak 5 
peratus. Negara-negara Asian mencacatkan trend berbeza dengan Cambodia, Filipina dan 
Thailand yang mencatatkan aliran FDI yang meningkat manakala Malaysia, Singapura dan 
Indonesia mengalami penurunan dalam aliran masuk FDI.  

Mengikut UNCTAD - Global Investment Trend monitor, Oktober 2012, pada 
separuh tahun pertama 2012, Pelaburan Langsung Asing (FDI) global telah menurun 
sebanyak 8 peratus dengan anggaran USD668 bilion iaitu penurunan daripada USD729 
bilion pada separuh tahun pertama 2011.  



Kementerian Dalam Negeri macam tidak berapa setuju dengan kekurangan pekerja mahir, sebab itu masih bekukan terutama pekerja-pekerja asing dari negara Bangladesh yang dianggap iaitu satu pekerja mahir yang selalu kita boleh dapat dari negara Bangladesh. Dengan membekukan kedatangan pekerja asing ini sudah menjadi masalah yang amat ketara dari sektor pembuatan. Bolehkah Yang Berhormat Menteri beritahu tentang latar belakang ini dan apakah cara yang boleh mengatasi perkara ini? Terima kasih Tuan Pengerusi. Tuan Pengerusi [Datuk Ronald Kiandee]: Ya, sila Yang Berhormat Menteri. 3.35 ptg. Timbalan Menteri Perdagangan Antarabangsa dan Industri II [Dato' Jacob Dungau Sagan]: Terima kasih Tuan Pengerusi. Terlebih dahulu saya ingin mengucapkan banyak terima kasihlah kepada semua Ahli-ahli Yang Berhormat yang telah mengambil bahagian dalam perbahasan berkenaan dengan Kementerian Perdagangan Antarabangsa dan Industri (MITI). Tanpa membuang masa, saya ingin teruskan jawapan satu persatu kepada perkara-perkara yang telah disentuh oleh Ahli-ahli Yang Berhormat tadi. Yang Berhormat Permatang Pauh, dia tiada di sini. Yang Berhormat Permatang Pauh telah menyentuh beberapa perkara. Satu tadi mengapa kerajaan membenarkan perkongsian strategik di antara Proton dan Honda selepas Proton dimiliki oleh DRB dan apakah implikasi ke atas pembekal bumiputera memandangkan jumlah pembekal akan dikurangkan daripada 300 kepada 100 sahaja? Adakah perkongsian ini akan dipertahankan dalam jangka panjang? Tuan Pengerusi, untuk makluman Yang Berhormat, pengumuman mengenai perkongsian strategik di antara Proton dan Honda Motor telah dimaklumkan oleh DRB- HICOM kepada Bursa Malaysia pada 29 Oktober 2012 iaitu beberapa hari yang lalu sahaja. DRB-HICOM sebagai pemegang mutlak Proton berhak menjalinkan hubungan perniagaan dengan mana-mana syarikat automatif sama ada tempatan ataupun global berdasarkan manfaat dan faedah yang bakal dinikmati oleh Proton bagi mengatasi masalah-masalah yang dihadapi oleh Proton. Dalam hal ini, kerajaan tidak masuk campur dalam keputusan syarikat untuk menjalin perkongsian strategik dengan Honda. Perkongsian ini mencerminkan kerjasama jangka panjang antara kedua-dua pengeluar kenderaan ini di dalam bidang pengukuhan teknologi, pengeluaran model-model baru serta perkongsian kemudahan dan platform. Berhubung dengan isu implikasi ke atas pembekal bumiputera, perkara ini bukanlah bertujuan untuk mengurangkan jumlah pembekal malah ia adalah bertujuan meningkatkan keupayaan dan kapasiti pembekal automatif khususnya bumiputera. Melalui usaha ini, Proton akan mewujudkan sistem tier di mana pembekal-pembekal komponen digalakkan untuk membekal komponen mereka dalam bentuk modular dan sistem kepada Proton kepada pembekal utama di peringkat tier satu yang akan membekal secara langsung kepada Proton. Dengan ini, bilangan pembekal adalah sama harga, pembekal tier satu berhubung terus dengan Proton. Berkenaan dengan IPP, saya rasa Yang Berhormat sentuh panjang lebar atas perkara ini. Kita nampak bahawa ini bukan di bawah bidang kuasa MITI. Pengurusan dan hal ehwal IPP adalah di bawah bidang kuasa Kementerian Tenaga, Teknologi Hijau dan Air. Yang Berhormat Permatang Pauh juga sentuh berkenaan berkaitan FDI yang ada dan Yang Berhormat Jasin juga sentuh perkara tersebut. 1540 Pada separa tahun pertama 2012, aliran masuk FDI menurun sebanyak 11 peratus ke negara-negara membangun Asia walaupun terdapat pemulihan yang kukuh selepas krisis kewangan global. Di rantau Asia Tenggara, aliran masuk FDI menurun sebanyak 5 peratus. Negara-negara Asian mencacatkan trend berbeza dengan Cambodia, Filipina dan Thailand yang mencatatkan aliran FDI yang meningkat manakala Malaysia, Singapura dan Indonesia mengalami penurunan dalam aliran masuk FDI. Mengikut UNCTAD- Global Investment Trend monitor, Oktober 2012, pada separuh tahun pertama 2012, Pelaburan Langsung Asing (FDI) global telah menurun sebanyak 8 peratus dengan anggaran USD668 bilion iaitu penurunan daripada USD729 bilion pada separuh tahun pertama 2011.